OpenLLM-France/wikimedia huggingface dataset:
# Outline Processor Markup Language

OPML (Outline Processor Markup Language) és un format XML que permet identificar, compilar i intercanviar títols (outlines) de textos o imatges de molt diversa procedència (blogs, mitjans de comunicació, etc.) a partir de les seues respectives sindicacions XML/RSS. Inicialment, l'OPML fou desenvolupat per Radio UserLand amb un format de fitxer que permetia la interacció de diferents bases de dades en les seues aplicacions mitjançant aquests títols o outlines. Posteriorment, l'OPML ha estat adaptat per a uns altres usos i, avui, el més comú és l'intercanvi de llistes de sindicació de canals en els agregadors web tant de notícies com d'entrades dels blocs.
La norma OPML defineix un «outline» d'una manera jeràrquica amb una llista d'atributs ordenats. El codi és obert, la qual cosa significa que és totalment accessible, modificable i utilitzable en nombroses aplicacions. L'esquema XML és el següent: el node original o arrel, opml, head i body per a indicar la capçalera i el cos del document, i l'outline per a cadascuna de les línies de l'esquema.
L'èxit actual de l'OPML està en el fet que permet compartir els canals web als quals un usuari es troba subscrit. Diferents agregadors populars com ara Bloglines o Netvibes permeten la possibilitat d'importar i exportar la informació dels canals. És ideal per a mantenir una còpia de seguretat de les subscripcions de l'usuari i poder així exportar-les a un altre agregador sense que calgui tornar a fer la feina subscriure-s'hi de nou. També és útil per a, d'un cop d'ull, comprovar a quins canals està subscrit algú.

## Enllaços externs

* Informació i especificacions del format OPML Arxivat 2011-11-06 a Wayback Machine.
* Proposta d'icones per al format OPML Arxivat 2013-06-22 a Wayback Machine.
# Darío Yazbek Bernal

Darío Yazbek Bernal (Ciutat de Mèxic, 30 de novembre de 1990) és un actor mexicà, reconegut per actuar en la sèrie La casa de las flores (2018-2020).

## Biografia

És fill del director fotogràfic Sergio Yazbek i de l'actriu Patricia Bernal. És germà de l'actor Gael García Bernal. Darío va créixer entre teatres i sets de televisió. Va ser fins als 14 anys que va dirigir i va actuar per primera vegada en una obra escolar, des de llavors va començar a interessar-se per la indústria cinematogràfica.

## Estudis

En 2010, va obtenir una beca per a estudiar actuació al college Goldsmiths, a la Universitat de Londres, prolongant la seva estada a Anglaterra per a realitzar un mestratge en Història, mentre continuava treballant en obres que havia iniciat des de la seva carrera.

## Trajectòria

Va estudiar actuació en la Universitat de Londres. Posteriorment va treballar amb Michel Franco. Va produir la pel·lícula "Los paisajes". La seva popularitat va créixer en interpretar a Julián de la Mora, un jove bisexual i el menor dels fills de la família De la Mora a La casa de las flores.

## Filmografia
### Cinema

| Any | Títol | Rol | Notes |
| 2009 | Daniel y Ana | Daniel Torres | Protagonista |
| 2014 | Todo se puede | Dario | Curtmetratge |
| 2016 | Sangre Alba | | Curtmetratge |
| 2017 | Los paisajes | Pablo | |
| 2018 | The Morphable Man | Adio | Curtmetratge |
| 2019 | Unas ruinas | Daniel | Curtmetratge |
| 2021 | La Casa de las Flores: la película | Julián de la Mora | |

### Televisió

| Any | Títol | Rol | Notrs | |
| 2018 | El candidato Rayo | Carlos Márquez | Elenc principal | Distrito Comedia |
| 2018-2020 | La casa de las flores | Julián de la Mora | Elenc principal, 35 episodis | Netflix |
| 2020 | Historia de un crimen: La búsqueda | Procurador Alberto Bazbaz | Elenc principal, 6 episodis | Netflix |
| 2022 | Now and Then | Pedro (jove) | Elenc principal | Apple TV + |

## Referències

* ↑ «Dario Yazbek Bernal» (en castellà). [Consulta: 17 diciembre 2019].
* ↑ Online, El Sol de México. «¿Quién es Darío Yazbek Bernal y por qué es tendencia en redes?» (en castellà). [Consulta: 17 diciembre 2019].
* ↑ «Foto de infancia de Darío Yazbek y Gael García revela curiosa coincidencia» (en castellà), 30-11-2018. [Consulta: 17 diciembre 2019].
* 1 2 «Dario Yazbek» (en castellà), 11-01-2019. [Consulta: 19 abril 2021].
* ↑ «Conoce a Dario Yazbek Bernal, el medio hermano de Gael García Bernal» (en castellà), 27 diciembre 2016. [Consulta: 17 diciembre 2019].
* ↑ «Dario Yazbek» (en castellà), 11 enero 2019. [Consulta: 17 diciembre 2019].
* ↑ «Macarena Achaga, Eréndira Ibarra y Dario Yazbek: la representación importa» (en espanyol de Mèxic), 29-06-2019. Arxivat de l'original el 2019-12-17. [Consulta: 17 diciembre 2019].
* ↑ «Darío Yazbek, hermano de Gael García, el hit en La Casa de las Flores» (en castellà), 15-08-2018. [Consulta: 17 diciembre 2019].
* ↑ «El instinto guió a Darío Yazbek». [Consulta: 17 diciembre 2019].
* ↑ Melchor, Carla. ««Now & Then», la primera serie española de Apple TV» (en castellà), 20-05-2022. [Consulta: 20 maig 2022].
# Heinrich Schwemmer

Heinrich Schwemmer (Volkach, 28 de març de 1621 - Nuremberg, 26 de maig de 1696 $^{(Julià)}$) fou un compositor i professor de música alemany.
Va néixer a Gumpertshausen bei Hallburg, la Baixa Franconia i es va traslladar amb la seva mare a Weimar després de la mort del seu pare el 1627, per allunyar-se de la guerra dels trenta anys. Després de la mort de la seva mare el 1638, es va traslladar a Coburg, després el 1641 a Nuremberg, on va romandre la resta de la seva vida. Va estudiar música amb Kindermann a la Sebaldusschule, i el 1650 es va convertir en un mestre, efectivament un Kantor sense el títol; des del 1656 fou director chori musici juntament amb Paul Hainlein. Juntament amb Georg Caspar Wecker, va ensenyar a una generació de músics en la tradició de l'escola sud-alemanya, inclosos Nikolaus Deinl, Johann Krieger, Johann Löhner, Johann Pachelbel, J. B. Schütz i Maximilian Zeidler. Schwemmer ensenyava cantar, mentre que Wecker donava instruccions en la composició de teclat i composició.
Totes les seves composicions conegudes, de les quals hi ha un nombre considerable en manuscrit, són obres vocals: sobretot cançons estròfiques sagrades per a casaments i funerals, amb algunes cantates i concerts de corals. Va ser mestre de l'estil vocal del concertato.

## Fonts

* Harold E. Samuel, 'Schwemmer, Heinrich', Grove Music Online ed. L. Macy (Accessed 2007-06-10) (subscription required)
* Harold E. Samuel: The Cantata in Nuremberg during the Seventeenth Century (Ann Arbor, 1982)
# Manuel Cuyàs Duran

Manuel Cuyàs Duran (Mataró, 29 de març de 1922 - Mataró, 29 de juliol de 2005) amb el nom artistic de Manuel Cuyàs, va ser un dibuixant de còmic i il·lustrador català. Casat amb Teresa Gibert i Barberà varen ser pares de Manuel Cuyàs i Gibert i Jordi Cuyàs i Gibert. Algunes de les obres de còmic més conegudes foren, Lander School (Cristina y sus amigas) i Astroman.

## Biografia

Era fill de Manuel Cuyàs i Regàs i Angelina Duràn i Roca. Manuel Cuyàs va iniciar la seva carrera professional com a publicista.
Als anys seixanta va aconseguir entrar en l'Editorial Bruguera, on va col·laborar en revistes femenines com "Blanca" o "Mundo Juvenil", creant sèries com la reeixida Landers School. Aviat la seva obra va passar a difondre's més al mercat britànic que al seu país natal.
A part de còmic femení, Cuyàs va dibuixar la sèrie d'acció Astroman, amb guions de Víctor Mora, i diverses adaptacions de novel·les clàssiques per a les col·leccions Historias Selección Nueva i Joyas Literarias Juveniles.

## Referències

* ↑ «esquela». La Vanguardia, 31-07-2005, pàg. 28.
* ↑ «MANUEL CUYÀS I DURAN». Humoristan. [Consulta: 20 maig 2011].(castellà)
* 1 2 3 Cuadrado (2000), p. 339.

## Bibliografia

* CUADRADO, Jesús. Atlas español de la cultura popular: De la historieta y su uso, 1873-2000. Madrid: Ediciones Sinsentido/Fundación Germán Sánchez Ruipérez. 2 v, 2000. ISBN 84-89384-23-1.
# Campionat del Món de billar pentatló

El Campionat del Món de billar pentatló fou un torneig de billar en la modalitat de pentatló, organitzat per la UIFAB (Union Internationale des Federations d'Amateurs de Billard) fins 1954, i a continuació per la UMB (Union Mondiale de Billard).

## Historial

Font:
| Num. | Any | Seu | Campió | P. | Finalista | P. |
| 00 | 1933 | Vichèi | Jacques Davin | 033,46 | Gustave van Belle | 032,99 |
| 01 | 1934 | Brussel·les | Gaston de Doncker | 026,62 | Jean Albert | 030,17 |
| 02 | 1935 | Viena | Gustave van Belle | 032,45 | Jean Albert | 033,78 |
| 03 | 1936/1 | Malo-les-Bains | Jan Sweering | 030,42 | Gaston de Doncker | 025,18 |
| 04 | 1936/2 | Alger | August Tiedtke | 034,07 | Jacques Davin | 030,68 |
| 05 | 1938 | Colònia (Alemanya) | Jean Albert | 032,50 | Jan Sweering | 032,62 |
| 06 | 1939 | Aquisgrà | Walter Lütgehetmann | 026,71 | Constant Côte | 028,17 |
| 07 | 1954 | Buenos Aires | Pedro Leopoldo Carrera | 051,94 | Enrique Navarra | 040,50 |
| 08 | 1965 | Anvers | Raymond Ceulemans | 378,65 | Antoine Schrauwen | 189,19 |
| 09 | 1969 | Berlín | Ludo Dielis | 212,47 | Raymond Ceulemans | 344,61 |
| 10 | 1972 | Gent | Raymond Ceulemans | 438,36 | Ludo Dielis | 263,51 |
| 11 | 1974 | Niça | Raymond Ceulemans | 233,47 | Roland Dufetelle | 101,22 |
| 12 | 1975 | Gent | Raymond Ceulemans | 358,92 | Ludo Dielis | 297,02 |
| 13 | 1977/1 | Deurne | Dieter Müller | 113,87 | Raymond Ceulemans | 195,63 |
| 14 | 1977/2 | Santiago de Xile | Dieter Müller | 105,30 | Ludo Dielis | 116,69 |
| 15 | 1981 | Maastricht | Ludo Dielis | 165,24 | Jos Bongers | 136,34 |
| 16 | 2001 | Viena | Fonsy Grethen | 119,78 | Martin Horn | 090,33 |

## Referències

* ↑ Enzyklopädie des Billardsports, volum 3, pàgines 1253–1291
* ↑ «Billard - Billard-Weltmeisterschaften (Fünfkampf)». sport-komplett.de. [Consulta: 9 setembre 2020].
# Borgosatollo

Borgosatollo és un municipi italià de la província de Brescia, a la regió de Llombardia.

## Enllaços externs

* Pàgina web oficial de Borgosatollo (en italià)

## Referències

* ↑ Comuni-Italiani.it. «Elenco Comuni Provincia di Brescia» (en italià). [Consulta: 14 febrer 2021].
# Anime còmics

Un anime còmics o còmic cinematogràfic (アニメコミックス en japonès) és un manga creat a partir d'imatges d'un anime.

## Descripció

Volum de manga japonès que utilitza imatges il·lustrades d'una sèrie d'anime, pel·lícula o vídeo, en lloc d'il·lustracions originals. Generalment contenen el diàleg complet de l'anime des del qual s'adapten. Encara que normalment es publiquen en forma de llibre, de vegades també es publiquen electrònicament com a llibres electrònics. Aquests últims reben el nom de e-manga. Empreses com Tokyopop i Viz publiquen còmics de pel·lícules sota les marques Cine-manga i Ani-manga, respectivament.
La tècnica és similar a la de la fotonovel·la, tècnica que utilitza imatges de pel·lícules d'acció en directe o sèries de televisió per adaptar històries al mitjà dels còmics.
Un exemple seria el manga de Naruto Shippuden: La pel·lícula, basat en la pel·lícula o algun que altre manga de Bola de Drac.

## Referències

* ↑ Inc, Natasha. «「へやキャン△」も収録、「ゆるキャン△」の映像をコマ割りしたアニメコミック» (en japonès). [Consulta: 2 novembre 2022].
* ↑ «Tokyopop and Disney expand on Cinemanga Success» (en anglès). [Consulta: 2 novembre 2022].
* ↑ «'Avatar Cine-Manga' Tops 500k» (en anglès). [Consulta: 2 novembre 2022].
* ↑ «¿Qué es una fotonovela? | Emilio Simón» (en castellà), 14-08-2022. [Consulta: 2 novembre 2022].
# Arberanik

Arberanik fou un districte de Vaspurakan a la part nord-est del llac Van a la regió de Khelat (Akhlat). Fou feu de l'Arberaní.
Limitava al nord amb Garni; a l'est amb Garni i Barilovit; al sud amb el Balunik i el Bogunik; i a l'oest amb l'Akhiovit i el llac Van.
La fortalesa d'Amiuk era a la frontera amb el Bogunik.
# Cotorra de Magallanes

La cotorra de Magallanes (Enicognathus ferrugineus) és una espècie d'ocell de la família dels psitàcids que habita boscos, praderies i ciutats al sud de Xile i de l'Argentina.

## Referències

* ↑ Cotorra de Magallanes al TERMCAT Rev. 05/08/2012
# Madison (Nova York)

Madison és una població dels Estats Units a l'estat de Nova York. Segons el cens del 2000 tenia 315 habitants.

## Demografia

Segons el cens del 2000, Madison tenia 315 habitants, 138 habitatges, i 77 famílies. La densitat de població era de 243,2 habitants/km².
Dels 138 habitatges, en un 26,1% hi vivien nens de menys de 18 anys, en un 44,2% hi vivien parelles casades, en un 9,4% dones solteres, i en un 43,5% unitats no familiars. En el 36,2% dels habitatges hi vivien persones soles, el 14,5% de les quals corresponia a persones de 65 anys o més. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 3,01.
Per edats, la població es repartia de la següent manera: un 24,4% tenia menys de 18 anys, un 7% entre 18 i 24, un 29,2% entre 25 i 44, un 23,2% de 45 a 60 i un 16,2% 65 anys o més.
L'edat mitjana era de 38 anys. Per cada 100 dones de 18 o més anys hi havia 83,1 homes.
La renda mitjana per habitatge era de 27.250 $ i la renda mitjana per família de 37.708 $. Els homes tenien una renda mitjana de 28.125 $ mentre que les dones 21.786 $. La renda per capita de la població era de 16.960 $. Entorn del 9,9% de les famílies i el 12,9% de la població estaven per sota del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Madison». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Madison». American Fact Finder. Oficina del Cens dels Estats Units, 12-01-2010.
# Calvari i Ermita d'Artana

El Calvari i l'ermita del Crist del Calvari d'Artana, comarca de la Plana Baixa, és un lloc de culte catòlic situat en la pujada al castell de l'esmentat municipi. Datat del segle xviii, presenta una declaració genèrica com Bé de Rellevància Local segons la Disposició Addicional Cinquena de la Llei 5/2007, de 9 de febrer, de la Generalitat, de modificació de la Llei 4/1998, d'11 de juny, del Patrimoni Cultural Valencià (DOCV Núm. 5.449 / 13/02/2007), amb codi identificatiu com a Patrimoni de la Generalitat Valenciana nombre: 12.06.016-004.
Es tracta d'un conjunt format per un camí que fa zigues-zagues, en el qual se situen els casalicis de les estacions del Via Crucis, que té estacions en la pròpia ermita, la qual alberga la XII estació. A més de les estacions del Via crucis, la pujada al calvari té casalicis amb els Set Dolors de Maria, i a l'esplanada on se situa l'ermita es va erigir, després de la guerra civil, una creu dels caiguts, en honor dels combatents morts del bàndol nacional

## Descripció històric-artística

L'ermita, que es va construir al segle xviii, ja va ser reformada durant el segle xx, la qual cosa fa que tingui en l'actualitat un bon estat de conservació.
El calvari s'estén al llarg de la pujada fins al cim del monticle on se situa l'ermita, seguint el camí que porta fins al castell, les restes del qual es poden observar des de l'esplanada on s'eleva l'ermita del Crist del Calvari.
El temple és de reduïdes dimensions, totalment emblanquinat en el seu exterior, deixant a la vista els Carreus que reforcen les cantonades de part de la planta de l'ermita i de la zona del cimbori quadrat en el qual es recolza la cúpula, campaniforme, rematada en teules blaves cristal·litzades, que té una creu en la seva part més elevada.
L'accés al temple es fa a través d'una senzilla porta de fusta, amb llinda i espiells, que permeten veure l'altar major quan l'ermita roman tancada; situada en un porxo davanter obert amb tres arcs de mig punt, al que s'accedeix pujant dos graons.
A l'interior es troba la imatge del Crist del Calvari que dona nom a l'ermita.
La festa del Crist del Calvari se celebra el primer diumenge després de Pasqua, i durant la festivitat la imatge del Crist es trasllada en processó de l'ermita a l'església parroquial d'Artana, acabant les festes amb la pujada de la imatge a l'ermita.

## Referències

* ↑ Iglesia Parroquial de los Santos Juanes. Conselleria d'Educació, Cultura i Esports Consulta 10 de maig del 2017
* 1 2 3 4 5 6 7 Ermita del Cristo del Calvario Ermitas y Santuarios de la Comunidad Valenciana Arxivat 2016-04-29 a Wayback Machine. Consulta 11 de maig del 2017
* 1 2 El Calvario Ayuntamiento de Artana Consulta 11 de maig del 2017
* ↑ Artana. El Calvario. Castellón Esp Consulta 11 de maig del 2017
# Borgorose

Borgorese és un comune (municipi) de la Província de Rieti, a la regió italiana del Laci, situat a uns 70 km al nord-est de Roma i a uns 40 km al sud-est de Rieti. A 1 de gener de 2019 la seva població era de 4.435 habitants.
Borgorose limita amb els següents municipis: L'Aquila, Lucoli, Magliano de' Marsi, Pescorocchiano, Sante Marie i Tornimparte. A la frazione de Corvaro hi va néixer l'antipapa Nicolau V.

## Referències

* ↑ «Resident population on 1st january» (en anglès). ISTAT. [Consulta: 24 gener 2020].
# Animere

L'animere (o anyimere, o kunda) és una llengua kwa oriental que parlen els animeres que viuen a la regió Volta del sud-est de Ghana. Hi ha entre 700 i 900 animeres. El seu codi ISO 639-3 és anf i el seu codi al glottolog és anim1239.

## Família lingüística

L'animere, juntament amb l'akebu formen un subgrup de les llengües kwa orientals. Segons el glottolog, aquest subgrup formen part del grup de les llengües Ka-Togo juntament amb les llengües Avatime-Nyango i les llengües kposo-Ahlo-Bowili: Les llengües Ka-Togo són un grup de les llengües kwa. Ja queden pocs parlants d'animere d'un grup humà que té centenars de persones.

## Situació geogràfica i pobles veïns

Els centenars d'animeres viuen en un enclavament al nord de la ciutat de Jasikan i a les aldees més remotes de Kecheibi i Kunda, a la regió Volta de Ghana.
Segons el mapa lingüístic de Ghana de l'ethnologue, el diminut territori animere està situat entre el llac Volta i la frontera amb Togo, a prop d'aquest país, que està a l'est. El territori animere està envoltat pel territori dels àkans i pocs quilòmetres al nord-est hi viuen els delo.

## Sociolingüística, estatus i ús de la llengua

L'animere és una llengua que s'està desplaçant. (EGIDS 7): Els adults entenen la llengua i la utilitzen entre ells però no l'estan transmetent a les noves generacions. Els joves ja no la parlen i està en perill d'extinció. Hi ha pocs parlants fluents de l'animere d'un petit grup de centenars d'individus. L'àkan és la llengua que l'està desplaçant com a llengua materna. Tots els parlants tenen més de 40 anys. No existeix escriptura en animere.
Bryan Galles està duent a terme un projecte per fer un diccionari temàtic i una col·lecció de diverses varietats dels parlants.
Rod Casali (2006) ha transcrit la fonètica de l'animere, basant-se en una llista de paraules de Andy Ring (2005). La llista es divideix en la forma fonètica, la traducció en anglès i el to. Moltes de les paraules comencen amb un vocal inicial [o] o [ɔ]. La vocal inicial és un prefix pronominal de tercera persona, i la paraula és en realitat una expressió que significa "és X" o "ell / ella és X '.

## Referències

* 1 2 3 4 5 «Animere. A language of Ghana». ethnologue. [Consulta: 22 març 2015].
* 1 2 «Language: Animere». joshuaproject. [Consulta: 22 març 2015].
* 1 2 «Language: Animere». glottolog. [Consulta: 22 març 2015].
* ↑ «Kebu-Animere». ethnologue. [Consulta: 20 març 2015].
* ↑ «Mapa lingüístic de Ghana. L'animere és el número 41». ethnologue. [Consulta: 22 març 2015].
* ↑ «Animere in the Language Cloud». ethnologue. [Consulta: 22 març 2015].
* ↑ «Documention of Animere, Ghana (Kwa, Niger-Congo): A Pilot Study» (en anglès). Arxivat de l'original el 2015-04-15. [Consulta: 11 abril 2015].

## Bibliografia

* Westermann, Diedrich. 1933. Die Animere-Sprache in Togo. A: Mitteilungen des Seminars für orientalische Sprachen 36. 1-7.
* Casali, Roderic F. 2006. Preliminary observations on the phonology and noun class system of Animere.
* Casali, Rod. 2006. Animere Phonetic Word List. Draft - June 2006.
# Olešná

Olešná és un poble i municipi d'Eslovàquia que es troba a la regió de Žilina, al centre-nord del país.

## Referències

* ↑ «Čadca (District, Žilinský kraj, Slovakia) - Population Statistics, Charts, Map and Location» (en anglès). [Consulta: 9 novembre 2018].
# Cotorra de Derby

La cotorra de Derby (Psittacula derbiana) és una espècie d'ocell de la família dels psitàcids que habita boscos de l'Himàlaia, al sud-est del Tibet i sud-oest de la Xina.
# Hermó d'Atenes

Hermó (en llatí Hermon, en grec antic Ἕρμων) fou un militar atenenc.
Tucídides diu que era comandant del destacament de guàrdies de frontera (περίπολοι) estacionat a Muníquia, i segons Plutarc va tenir part activa en la sedició contra els Quatre-cents iniciada per Teràmenes i Aristòcrates d'Atenes al Pireu el 411 aC. Tucídides diu que el general Frínic, quan va tornar a Atenes va ser assassinat per un dels guàrdies, però no dona més detalls, però Plutarc diu que l'assassí va ser Hermó i que va rebre una corona com a recompensa. Sembla que això no lliga amb els fets coneguts.

## Referències

* ↑ Hermon a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p.423
# Maria Teresa d'Àustria

Maria Teresa d'Àustria és el nom dels següents personatges:
* Maria Teresa d'Àustria (reina de França) (1638-1683), reina consort de França, muller de Lluís XIV
* Maria Teresa I d'Àustria (1717 - 1780)
* Maria Teresa d'Àustria (duquessa de Württemberg) (1845 - 1927)
* Maria Teresa d'Àustria (reina de Saxònia) (1767 - 1827)
* Maria Teresa d'Àustria-Toscana (reina de Sardenya) (1801 - 1855)
* Maria Teresa d'Àustria (reina de les Dues Sicílies) (1816 - 1867)
* Maria Teresa d'Àustria-Este (comtessa de Chambord) (1817 - 1886)
* Maria Teresa d'Àustria-Este (reina de Sardenya) (1759 - 1824)
* Maria Teresa d'Àustria-Este (reina de Baviera) (1849 - 1919), reina de Baviera
* Maria Teresa d'Àustria-Toscana (1862 - 1933) arxiduquessa d'Àustria
# Calvari d'Ulldecona

Calvari d'Ulldecona és un recinte d'Ulldecona (Montsià) protegit com a bé cultural d'interès local.

## Descripció

És un recinte envoltat per un mur de 4 metres aproximadament d'alçada que ocupa l'extrem nord del turó nomenat actualment de Calvari, vora la carretera d'Alcanar. Al seu interior es distribueixen les capelletes amb les diferents estacions de la Passió, al voltant d'un camí que puja al cim en ziga-zaga per tornar a baixar aprofitant els espais deixats per l'anterior. Les capelletes tenen forma de monòlit de planta quadrangular, amb una petita fornícula on, amb rajola valenciana, es representen les escenes de la Passió, i acabament superior a dues vessants. En el cim superior resten dues capelles inacabades, amb murs de maçoneria i portes d'arc conopial amb perfil de maó amb uns portals neogòtics de pedra a l'altra, a la superior no s'hi va construir volta. La portalada exterior del recinte, força senzilla, és també d'arc conopial.

## Història

Sembla que la seva construcció data de principis de segle XX (1905 aproximadament). L'anterior calvari es trobava en un solar actualment embegut per la població, en el sector de l'actual carrer Calvari -entre la plaça de Sals i Ferrer i la de la Pau- obert pels dos extrems i amb pendent. A la banda sud, delimitada a l'extrem oposat el carrer Taleca, no s'havia encara edificat.
Les escenes de les estacions són de construcció recent. Segons indica la inscripció de la base van ser fetes per V. Aguilella Ortells, d'Onda, el 1973.

## Referències

* 1 2 3 «Calvari d'Ulldecona». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 març 2017].
# Burbaixski Sardigan

Burbaixski Sardigan - Бурбашский Сардыган (rus) - és un poble de la República del Tatarstan, a Rússia. El 2010 tenia 264 habitants.

## Referències

* ↑ «Burbashskiy Sardygan». GeoNames. Arxivat de l'original el 2013-09-04. [Consulta: 17 juliol 2013].